title: 2013/572/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan ympäristökeskuksen talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan ympäristökeskuksen talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/216

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan ympäristökeskuksen talousarvion toteuttamisesta varainhoitovuonna 2011
   (2013/572/EU)
   EUROOPAN PARLAMENTTI, joka

               —

               ottaa huomioon Euroopan ympäristökeskuksen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan ympäristökeskuksen tilinpäätöksestä varainhoitovuodelta 2011 sekä keskuksen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan ympäristökeskuksesta sekä ympäristöä koskevasta Euroopan tieto- ja seurantaverkostosta 23. huhtikuuta 2009 annetun Euroopan parlamentin ja neuvoston asetuksen (EY) N:o 401/2009 (4) ja erityisesti sen 13 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0070/2013),

               1.

               myöntää Euroopan ympäristökeskuksen toiminnanjohtajalle vastuuvapauden keskuksen talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan ympäristökeskuksen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 80.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 126, 21.5.2009, s. 13.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan ympäristökeskuksen talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan ympäristökeskuksen lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan ympäristökeskuksen tilinpäätöksestä varainhoitovuodelta 2011 sekä keskuksen vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan ympäristökeskuksesta sekä ympäristöä koskevasta Euroopan tieto- ja seurantaverkostosta 23. huhtikuuta 2009 annetun Euroopan parlamentin ja neuvoston asetuksen (EY) N:o 401/2009 (4) ja erityisesti sen 13 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0070/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että Euroopan ympäristökeskuksen, jäljempänä ’keskus’, varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset,

                  B.

                  toteaa, että keskuksen talousarvio varainhoitovuodelle 2011 oli 62,2 miljoonaa euroa;

                  C.

                  ottaa huomioon, että Euroopan petostentorjuntavirasto (OLAF) on käynnistänyt keskusta koskevan sisäisen tutkimuksen;

         Talousarvio- ja varainhallinto

                  1.

                  panee lopullisesta tilinpäätöksestä merkille, että komission avustus keskukselle vuodeksi 2011 oli 35 445 155,69 euroa, kun se vuonna 2010 oli 34 674 450,58 euroa, ja että tulot olivat kaikkiaan44 447 489,45 euroa (45 550 051,50 euroa vuonna 2010); on tyytyväinen, että henkilöstötaulukon 134 toimesta 132 tointa oli täytetty, ja panee merkille, että vuoden 2011 lopussa palveluksessa oli 82 sopimussuhteista toimihenkilöä tai kansallista asiantuntijaa;

                  2.

                  toteaa tilintarkastustuomioistuimen kertomuksen perusteella, että keskus maksoi kansainväliselle ympäristöalan järjestölle 6 061 euron maksun, joka liittyi järjestön helmikuussa ja toukokuussa 2011 järjestämiin retkiin, joille osallistui keskuksen henkilöstöä; toteaa, että retkien osalta ei ollut järjestetty hankintamenettelyä eikä tehty sopimusta; panee merkille, että keskus vastasi 11 625 euron matkakuluista; ottaa huomioon tilintarkastustuomioistuimen havainnot, joiden mukaan keskuksen toiminnanjohtaja oli järjestön johtoelimen jäsen huhtikuuhun 2011 saakka, mikä saattaa aiheuttaa eturistiriidan;

                  3.

                  panee merkille, että toiminnanjohtaja erosi järjestön johtoelimestä, kun tilintarkastustuomioistuin oli ilmoittanut hänelle huhtikuussa 2011 mahdollisen eturistiriidan havaitsemisesta;

         Julkiset hankinnat

                  4.

                  on saanut lisäselvityksiä viraston sopimussuhteista Ace&Ace-yrityksen (Kööpenhaminassa toimiva tanskalainen videotuotantoyhtiö) kanssa; toteaa, että keskus teki vuonna 2011 Ace&Ace-yrityksen kanssa avoimen tarjouskilpailumenettelyn perusteella videotuotantoa koskevan sopimuksen (sopimusviite EEA/COM/10/001 – 5. erä), jonka määrärahojen enimmäismäärä oli 1 000 000 euroa; korostaa, että sopimuksen myöntämisperusteet erosivat huomattavasti edellisen videotuotantoa koskevan sopimuksen (sopimusviite EEA/CCA/07/001 – 1. erä) yhteydessä käytetyistä perusteista ja että siihen kuului kapea-alaisia perusteita, kuten editointipalvelujen käyttömahdollisuudet keskuksen läheisyydessä; panee merkille toiminnanjohtajan ilmoituksen (6), että tähän hankintamenettelyyn osallistui 16 keskuksen läheisyydessä toimivaa yritystä, joista 15 täytti kaikki perusteet; on saanut keskukselta luettelon kaikista niistä hakijoista, nimet ja osoitteet mukaan luettuina, jotka osallistuivat tarjouskilpailuun EEA/COM/10/001;

                  5.

                  toteaa, että alihankintana joitakin palveluita Ace&Ace-yritykselle suorittaneen, Lontoossa toimivan N1 Creative -yrityksen kanssa tehtiin vuonna 2007 puitesopimus avoimen tarjouskilpailun perusteella; huomauttaa, että jo vuosina 2007 ja 2008 keskus teki Ace&Ace-yrityksen kanssa kaksi palvelusopimusta, joiden arvo oli yhteensä noin 101 000 euroa ja joista ei järjestetty julkista hankintamenettelyä, mutta jotka olivat varainhoitoasetuksen täytäntöönpanosääntöjen mukaisia (yksinoikeudet); panee merkille vastuuvapauden myöntävän viranomaisen saamat tarkat tiedot sekä N1 Creative -yrityksen että Ace&Ace-yrityksen kyseisen sopimuksen mukaisesti toteuttamien hankkeiden lukumäärästä ja tyypistä;

                  6.

                  on saanut keskuksen toiminnanjohtajalta ilmoituksen (7), jonka mukaan OLAF tutkii parhaillaan kyseisiä videotuotantoa koskevia sopimuksia;

         Avoimuus

                  7.

                  panee merkille tilintarkastustuomioistuimen havainnon, että kuluneiden vuosien aikana virasto on parantanut palvelukseenottomenettelyjen avoimuutta; panee kuitenkin merkille, että tilintarkastustuomioistuimen kertomuksessa havaittiin yhä epäselvyyttä vaadittavien työkokemusvuosien yhteydessä kelpoisuus- ja valintaperusteiden välillä; toteaa, että tilintarkastustuomioistuin ei myöskään löytänyt näyttöä siitä, että kirjallisten kokeiden sisältö ja sovellettavat vähimmäispisterajat olisi määritetty ennen hakemusten läpikäyntiä;

                  8.

                  ottaa huomioon, että keskus on ryhtynyt panemaan tilintarkastustuomioistuimen suosituksia täytäntöön;

         Toiminnan tuloksellisuus

                  9.

                  korostaa, että komission on harjoitettava valvontatehtäväänsä osallistumalla keskuksen johtokunnan ja työvaliokunnan toimintaan asetuksen (EY) N:o 401/2009 mukaisesti ja ottaen asianmukaisesti huomioon keskuksen oikeudellisen riippumattomuuden; korostaa, että parlamentille on tiedotettava säännöllisesti;

                  10.

                  panee tyytyväisenä merkille, että keskuksen henkilöstö- ja hallinnointitoimet, laadunvalvontaprosessit, tuotteet ja palvelut sekä hallinto- ja kiinteistöpalvelut on yhdistetty sen vuosia 2009–2013 koskevaan strategiaan kuuluvaksi strategiseksi alueeksi;

         Eturistiriidat

                  11.

                  panee merkille, että keskuksen johtokunta ja hallinto ovat parantaneet keskuksen eturistiriitoja koskevia toimintaperiaatteita voidakseen välttää kaikki ongelmat tulevaisuudessa; ottaa huomioon, että johtokunta on ryhtynyt noudattamaan käytäntöä, jossa se hyväksyy etukäteen toiminnanjohtajan jäsenyyden ulkopuolisissa johtoelimissä ja neuvoa-antavissa elimissä;

                  12.

                  panee merkille käyttöön otetun konsulttien ja sopimuspuolten oikeuksia ja velvollisuuksia koskevan lomakkeen, joka näiden on allekirjoitettava ja jossa he ilmoittavat pidättyvänsä menettelyistä tai toimista, jotka saattavat haitata heidän riippumattomuuttaan tai vaikuttaa kielteisesti heidän asemaansa, työhönsä tai unionin imagoon;

                  13.

                  pitää myönteisinä uusia menettelyjä, jotka johtokunta hyväksyi 65. kokouksessaan 12. joulukuuta 2012 ja joihin kuuluvat erityisesti:

                              —

                              eturistiriitojen ehkäisemistä koskeva koulutus uuden henkilöstön perehdytysohjelmassa,

                              —

                              vaatimus allekirjoittaa A1-lomake, joka koskee virkamiehiin sovellettavien henkilöstösääntöjen ja muuta henkilöstöä koskevien palvelussuhteen ehtojen piiriin kuuluvien Euroopan ympäristökeskuksen virkamiesten ja muun henkilöstön velvollisuuksia, sekä vaatimus ilmoittaa ottaneensa vastaan virkamiehiin sovellettavat henkilöstösäännöt ja muuta henkilöstöä koskevat palvelussuhteen ehdot,

                              —

                              henkilöstön velvoitteisiin ja velvollisuuksiin liittyvää etiikkaa ja lahjomattomuutta koskeva koulutus sekä menettely sääntöjenvastaisuuksista ilmoittamista varten,

                              —

                              henkilöstölle annetaan kopio hyvän hallintotavan säännöstöstä ja johtokunnan 22. kesäkuuta 2004 tekemästä päätöksestä, joka koskee säännöstön täytäntöönpanoa keskuksessa;

                        panee merkille keskukselta saadut tiedot edellä mainittujen menettelyjen täytäntöönpanosta sekä eturistiriitojen hallinnan kehittymisestä;

                  14.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (8).

         (1)  EUVL C 388, 15.12.2012, s. 80.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 126, 21.5.2009, s. 13.

         (5)  EYVL L 357, 31.12.2002, s. 72.

         (6)  Katso Euroopan ympäristökeskuksen toiminnanjohtajan vastaukset talousarvion valvontavaliokunnan 24. tammikuuta 2013 järjestämässä kuulemistilaisuudessa, jossa käsiteltiin vastuuvapauden myöntämistä unionin erillisvirastoille varainhoitovuodelta 2011.

         (7)  Sama kuin edellä.

         (8)  Hyväksytyt tekstit, P7_TA(2013)0134 (katso tämän virallisen lehden sivu 374).


title: 2012/556/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka VI – Euroopan talous- ja sosiaalikomitea#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka VII – Euroopan talous- ja sosiaalikomitea

text:
               17.10.2012

               FI

               Euroopan unionin virallinen lehti

               L 286/109

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka VI – Euroopan talous- ja sosiaalikomitea
   (2012/556/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2010 (1),

               —

               ottaa huomioon Euroopan unionin tilinpäätöksen varainhoitovuodelta 2010 (COM(2011) 473 – C7-0261/2011) (2),

               —

               ottaa huomioon Euroopan talous- ja sosiaalikomitean vuosikertomuksen vastuuvapauden myöntävälle viranomaiselle vuonna 2010 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2010 ja toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2010 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0092/2012),

               1.

               myöntää Euroopan talous- ja sosiaalikomitean pääsihteerille vastuuvapauden Euroopan talous- ja sosiaalikomitean talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 64, 12.3.2010.

      (2)  EUVL C 332, 14.11.2011, s. 1.

      (3)  EUVL C 326, 10.11.2011, s. 1.

      (4)  EUVL C 332, 14.11.2011, s. 134.

      (5)  EYVL L 248, 16.9.2002, s. 1.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka VII – Euroopan talous- ja sosiaalikomitea
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2010 (1),

                  —

                  ottaa huomioon Euroopan unionin tilinpäätöksen varainhoitovuodelta 2010 (COM(2011) 473 – C7-0261/2011) (2),

                  —

                  ottaa huomioon Euroopan talous- ja sosiaalikomitean vuosikertomuksen vastuuvapauden myöntävälle viranomaiselle vuonna 2010 toimitetuista sisäisistä tarkastuksista,

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2010 ja toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2010 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

                  —

                  ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0092/2012),

                  1.

                  toteaa, että vuonna 2010 Euroopan talous- ja sosiaalikomitealla (ETSK) oli käytettävissään maksusitoumusmäärärahoja kaikkiaan 127 200 000 euroa (122 000 000 euroa vuonna 2009) ja että niiden käyttöaste oli 98 prosenttia eli sama kuin vuonna 2009; korostaa, että ETSK:n talousarvio on luonteeltaan puhtaasti hallinnollinen ja että määrärahoista 70 prosenttia käytetään toimielimen henkilöstöä koskeviin menoihin ja 30 prosenttia kiinteistöihin, irtaimeen omaisuuteen, laitteisiin ja sekalaisiin hallinnosta johtuviin menoihin;

                  2.

                  kehottaa talous- ja sosiaalikomiteaa rajoittamaan talousarvioidensa kasvun lähivuosina ehdottomaan minimiin ja rahoittamaan uuden toimintansa ja toimintansa laajentamisen pääosin säästöin;

                  3.

                  toistaa talous- ja sosiaalikomitealle varainhoitovuodelta 2009 myönnettävää vastuuvapautta koskevassa 10. toukokuuta 2011 annetussa päätöslauselmassa (6) esittämänsä kehotuksen suorittaa kiireesti menojen laaja uudelleenarviointi kaikilla toiminta-aloilla, jotta varmistettaisiin, että kaikilla menoilla saadaan vastinetta rahalle, ja löydettäisiin näin mahdollisia säästökohteita, joiden avulla voidaan helpottaa talousarvioon tänä tiukan taloustilanteen aikana kohdistuvia paineita;

                  4.

                  on tyytyväinen, että tilintarkastustuomioistuin totesi vuosikertomuksessaan tarkastuksensa perusteella, ettei virhetaso kaiken kaikkiaan ole olennainen toimielinten ja muiden unionin elinten hallintomenoihin ja muihin menoihin liittyvissä maksuissa 31. joulukuuta 2010 päättyneeltä varainhoitovuodelta; panee merkille, että hallintomenojen todennäköisimmäksi virhetasoksi arvioidaan yleisesti 0,4 prosenttia (7.9 ja 7.10 kohta);

                  5.

                  korostaa, että tilintarkastustuomioistuin esittää vuosikertomuksessaan 2010 huomautuksia talous- ja sosiaalikomitean jäsenten matkakulujen korvaamisesta ja hankinnoista, joissa käytettiin rajoitettua menettelyä;

                  6.

                  panee tyytyväisenä merkille, että ETSK:n työvaliokunta päätti 6. joulukuuta 2011 uudistaa jäsenten kulukorvausjärjestelmän siten, että matkaliput korvataan yksinomaan todellisten kustannusten perusteella, päivärahat ja matkakorvaukset sovitetaan parlamentin vastaaviin korvauksiin ja jäsenille maksetaan korvauksia ajankäytön ja hallinnollisten kustannusten hyvittämiseksi ottaen huomioon, että ETSK:n jäsenet eivät saa unionin talousarviosta missään muodossa palkkaa tai eläkettä;

                  7.

                  kannustaa ja edellyttää edellä mainitun 6. joulukuuta 2011 tehdyn päätöksen pikaista täytäntöönpanoa;

                  8.

                  on yllättynyt ETSK:n jäsenten vuonna 2010 laskuttamien lentojen suuresta määrästä ja siitä, että niiden keskipituus oli 2 000 kilometriä; pyytää ETSK:ta antamaan kaikista vuonna 2010 laskutetuista lennoista yksityiskohtaisen luettelon, jossa mainitaan lähtöpaikka, välilaskut, kohde, lennon pituus ja unionin veronmaksajille aiheutuneet kustannukset;

                  9.

                  panee tyytyväisenä merkille, että ETSK:n työvaliokunnan kokouksessa 21. helmikuuta 2012 tehdyt läsnäolon vahvistamiseen ja videokonferensseihin osallistumisen korvaamiseen liittyvät muutokset vastasivat parlamentin ehdotuksia (vankemmat perusteet ETSK:n työvaliokunnan 21. helmikuuta 2012 tekemän päätöksen, joka koskee komitean jäsenten ja neuvoa-antavien valiokuntien edustajien sekä heidän varajäsentensä kulukorvauksia ja lisiä, 12 artiklan mukaiselle korvaukselle ja videokonferensseihin liittyvän kohdan poistaminen); odottaa ETSK:n ja neuvoston välisten neuvottelujen tuloksia, jotta nämä ongelmat, joita koskeva päätös tehdään neuvostossa, voitaisiin ratkaista lopullisesti ja tyydyttävästi;

                  10.

                  panee tyytyväisenä merkille ETSK:n työvaliokunnan päätöksen julkaista jäsenten taloudellisia sidonnaisuuksia koskevat ilmoitukset; panee tyytyväisenä merkille, että päätös on jo pantu täytäntöön;

                  11.

                  panee tyytyväisenä merkille ETSK:n ja varsinkin sen talousarviotyöryhmän jäsenten viime aikoina osoittaman aiempaa suuremman kiinnostuksen rahoitus- ja talousarvioasioihin, koska kyseisessä ryhmässä sekä talousarvion laadintaan että sen toteutuksen valvontaan on sitouduttava täysin; toivoo, että ETSK:n jäsenet tekevät enemmän yhteistyötä parlamentin talousarvion valvontavaliokunnan kanssa;

                  12.

                  panee tyytyväisenä merkille, että molemmat komiteat – alueiden komitea ja Euroopan talous- ja sosiaalikomitea – saivat 27. joulukuuta 2011 viimeinkin EMAS:n (unionin ympäristöasioiden hallinta- ja auditointijärjestelmä) sertifioinnin; haluaisi saada vuosittain tietoa siitä, miten komiteoiden toiminnan kielteisiä ympäristövaikutuksia aiotaan entisestään vähentää ja/tai miten niitä on jo pystytty vähentämään;

                  13.

                  on tyytyväinen alueiden komitean ja ETSK:n välisen hallinnollisen yhteistyösopimuksen toiminnasta tehdyn väliarvioinnin tuloksiin; huomauttaa erityisesti, että yhteisten rakenteiden luomisesta on koitunut säästöjä molemmille komiteoille; toivoo, että komiteat panevat täytäntöön henkilöstöön (sääntöjen yhdenmukaistamisen jatkaminen), sosiaali- ja työterveyspalveluihin sekä sisäisiin palveluihin liittyvät suositukset;

                  14.

                  esittää kahden komitean ensisijaisten budjettikohtien yhteensopivuuden parantamista; uskoo tämän puolestaan johtavan lisäsäästöihin ja toimielinten välisen yhteistyön lujittumiseen entisestään;

                  15.

                  panee tyytyväisenä merkille ETSK:n 24. huhtikuuta 2012 tekemän päätöksen arvioida omaa toimintaansa alueiden komitean mallin mukaisesti (CAF (7): yhteinen arviointimalli) noudattaen suositusta, joka annettiin tässä päätöslauselmassa, kun se hyväksyttiin talousarvion valvontavaliokunnassa 27. maaliskuuta 2012;

                  16.

                  panee myös tyytyväisenä merkille, että ETSK on ottanut tarkasti huomioon tilintarkastustuomioistuimen huomautukset, ja kaikkia valtuutettuja tulojen ja menojen hyväksyjiä on muistutettu tärkeistä näkökohdista, jotka on otettava huomioon hankintamenettelyissä; toteaa myös, että ETSK tehostaa toimenpiteitä varmistaakseen, että arviointikomiteoilla on tarvittava asiantuntemus julkisten hankintojen alalla;

                  17.

                  kehottaa ETSK:ta parantamaan sisäisen tarkastuksen toiminnasta laaditun yhteenvedon laatua, jotta parlamentti voisi arvioida ETSK:n valvonta- ja tarkastusmekanismeja; tähdentää, että yhteenvedon on oltava informatiivinen ja relevantti; kehottaa ETSK:ta lähettämään asiasta vastaavalle valiokunnalle viipymättä uudelleenlaaditun version;

                  18.

                  pitää vuotuisen toimintakertomuksen liitettä D, jossa esitetään toiminta- ja tulosindikaattorit, erittäin hyödyllisenä; on huolissaan siitä, että 12,3 prosenttia pyydetyistä tulkkauspalveluista (kustannuksiltaan 913 344 euroa) peruttiin; haluaisi tietää, mitä kiireellisiä toimenpiteitä ollaan toteuttamassa ongelman ratkaisemiseksi;

                  19.

                  kehottaa parantamaan rahoitussuunnittelua ja budjettihallintoa, jotta vastaavat tilanteet voidaan jatkossa välttää;

                  20.

                  edellyttää, että vuotuista toimintakertomusta täydennetään tulevaisuudessa kattavalla taulukolla kaikista ETSK:n käytettävissä olevista henkilöresursseista tehtäväryhmän, palkkaluokan, sukupuolen, ammatilliseen koulutukseen osallistumisen sekä kansallisuuden mukaan jaoteltuna;

                  21.

                  toistaa oikeusasiamiehelle esittämänsä pyynnön tiedottaa talousarvion valvontavaliokunnalle henkilöstön ylennysmenettelyihin liittyvien tutkimusten tuloksista;

                  22.

                  kehottaa liittämään kaikki ETSK:n antamat lausunnot asianomaisiin asiakirjoihin.

         (1)  EUVL L 64, 12.3.2010.

         (2)  EUVL C 332, 14.11.2011, s. 1.

         (3)  EUVL C 326, 10.11.2011, s. 1.

         (4)  EUVL C 332, 14.11.2011, s. 134.

         (5)  EYVL L 248, 16.9.2002, s. 1.

         (6)  EUVL L 250, 27.9.2011, s. 98.

         (7)  Common Assessment Framework, European Institute for Public Administration, Maastricht 2006.


title: 2013/582/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan innovaatio- ja teknologiainstituutin talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan innovaatio- ja teknologiainstituutin talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/248

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan innovaatio- ja teknologiainstituutin talousarvion toteuttamisesta varainhoitovuonna 2011
   (2013/582/EU)
   EUROOPAN PARLAMENTTI, joka

               —

               ottaa huomioon Euroopan innovaatio- ja teknologiainstituutin lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan innovaatio- ja teknologiainstituutin tilinpäätöksestä varainhoitovuodelta 2011 sekä instituutin vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan innovaatio- ja teknologiainstituutin perustamisesta 11. maaliskuuta 2008 annetun Euroopan parlamentin ja neuvoston asetuksen (EY) N:o 294/2008 (4) ja erityisesti sen 21 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0108/2013),

               1.

               myöntää Euroopan innovaatio- ja teknologiainstituutin johtajalle vastuuvapauden instituutin talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan innovaatio- ja teknologiainstituutin johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 110.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 97, 9.4.2008, s. 1.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan innovaatio- ja teknologiainstituutin talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan innovaatio- ja teknologiainstituutin lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan innovaatio- ja teknologiainstituutin tilinpäätöksestä varainhoitovuodelta 2011 sekä instituutin vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan innovaatio- ja teknologiainstituutin perustamisesta 11. maaliskuuta 2008 annetun Euroopan parlamentin ja neuvoston asetuksen (EY) N:o 294/2008 (4) ja erityisesti sen 21 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0108/2013),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että Euroopan innovaatio- ja teknologiainstituutin, jäljempänä ’instituutti’, varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että Budapestissä sijaitseva instituutti perustettiin asetuksella (EY) N:o 294/2008;

                  C.

                  ottaa huomioon, että komissio myönsi instituutille taloudellisen riippumattomuuden 8. kesäkuuta 2011,

                  D.

                  ottaa huomioon, että kertomus instituutin tilinpäätöksestä varainhoitovuodelta 2011 on ensimmäinen tilintarkastustuomioistuimen instituutin tilinpäätöksestä julkaisema kertomus; ottaa huomioon, että tarkastus koski ajanjaksoa kesäkuun 8. päivästäjoulukuun 31. päivään 2011;

                  E.

                  ottaa huomioon, että instituutin kokonaistalousarvio vuodeksi 2011 oli 64 294 640 euroa;

                  F.

                  ottaa huomioon, että avustusten osuus instituutin talousarviosta on 90 prosenttia ja ne vaikuttavat näin ollen merkittävästi talousarvion toteutumiseen; ottaa huomioon, että osaamis- ja innovaatioyhteisöille myönnettiin avustuksina 56 847 080 euroa;

                  G.

                  ottaa huomioon, että instituutin perustamisasetuksen mukaisesti sen talousarvio varainhoitovuonna 2011 rahoitettiin unionin myöntämästä avustuksesta, Euroopan vapaakauppaliiton (EFTA) jäsenvaltioiden maksuosuudesta ja instituuttia isännöivän jäsenvaltion maksuosuudesta saaduin varoin;

                  H.

                  ottaa huomioon, että instituutti allekirjoitti toimipaikkaa koskevan sopimuksen Unkarin tasavallan hallituksen kanssa 23. maaliskuuta 2010;

                  I.

                  ottaa huomioon, että vuoden 2011 lopussa instituutti kirjasi 1 824 955,81 euron negatiivisen talousarviotuloksen (6); ottaa huomioon, että instituutti katsoo tuloksen ehdolliseksi omaisuuseräksi; ottaa huomioon, että komission kirjanpitoyksikön suuntaviivojen mukaisesti negatiivista talousarviotulosta ei saisi kirjata saamiseksi komissiolta, koska tavallisesti osa seuraavalle varainhoitovuodelle siirretyistä määristä peruuntuu;

                  J.

                  ottaa huomioon, että vuosina 2010 ja 2011 instituutti ja sen kumppani koulutuksen ja kulttuurin pääosasto vahvistivat yhdessä tarvittavat sisäiset rakenteet ja menettelyt, joiden avulla instituutti voisi hallinnoida unionin varoja moitteettoman varainhoidon periaatteita noudattaen ja täyttää taloudellisen riippumattomuuden vähimmäisehdot; ottaa huomioon, että kyseisten ehtojen (7) mukaisesti

                              —

                              tulojen ja menojen hyväksyjän ja tilinpitäjän tehtävät erotetaan selvästi toisistaan

                              —

                              luodaan operationaalinen kirjanpitojärjestelmä, jonka avulla voidaan varmistua varojen käytön moitteettomuudesta ja jota soveltamalla unionin tilit kuvaavat varojen käyttöä

                              —

                              kehitetään asianmukaiset maksumenettelyt, joilla varmistetaan unionin varojen moitteeton hallinnointi;

                  1.

                  panee tyytyväisenä merkille tilintarkastustuomioistuimen kertomuksen instituutin tilinpäätöksestä varainhoitovuodelta 2011;

         Talousarvio- ja varainhallinto

                  2.

                  muistuttaa, että tilinpäätöksen mukaan instituutin talousarvio oli vuonna 2011 kaikkiaan 64 294 640 euroa;

                  3.

                  toteaa, että tilinpäätöksen mukaan instituutin talousarvio oli vuoden 2011 kesäkuusta joulukuuhun (eli sen jälkeen kun siitä tuli taloudellisesti riippumaton) yhteensä 9 794 873,70 euroa;

                  4.

                  toteaa, että tilinpäätöksen mukaan taloudellisen riippumattomuuden kaudella unionin maksuosuus oli 8 234 873,70 euroa; panee lisäksi merkille, että kyseiseen maksuosuuteen sisältyy 191 433,87 euroa komission keräämiä ja instituutille siirtämiä EFTA-maiden maksuosuuksia sekä unionin maksuosuus;

                  5.

                  muistuttaa, että instituutti allekirjoitti toimipaikkaa koskevan sopimuksen Unkarin tasavallan hallituksen kanssa 23. maaliskuuta 2010; muistuttaa, että kyseisessä sopimuksessa isäntäjäsenvaltio sitoutuu osallistumaan instituutin henkilöstökuluihin kattamalla 20 työntekijän palkkakulut viiden vuoden ajan; toteaa lisäksi, että vuoden 2011 maksuosuus maksetaan viitenä 1 560 000 euron suuruisena vuotuisena eränä;

         Kirjanpitojärjestelmä

                  6.

                  panee tilinpäätöksestä merkille, että instituutti otti 8. kesäkuuta 2011 käyttöön komission talousarviokirjanpidossa käyttämän suoriteperusteisen kirjanpidon (ABAC) järjestelmän; toteaa lisäksi, että 8. kesäkuuta 2011 ABAC-sopimus tarjosi sopimustenhallintajärjestelmän;

                  7.

                  toteaa, että tilinpäätöksen mukaan instituutti otti liikekirjanpidossa 8. kesäkuuta 2011 käyttöön komission käytössä olevan SAP-järjestelmän, joka on välittömästi yhteydessä suoriteperusteisen kirjanpidon järjestelmään; panee myös merkille, että 1. tammikuuta ja 7. kesäkuuta 2011 välisenä aikana instituutti käytti kumppanipääosastonsa kirjanpitojärjestelmää;

                  8.

                  panee tilinpäätöksen perusteella merkille, että 19. joulukuuta 2011 varoja hallinnoitiin ABAC Assets -sovelluksen avulla;

         Maksusitoumukset

                  9.

                  huomauttaa, että tilinpäätöksen (8) mukaan maksusitoumusmäärärahoista käytettiin koko vuonna 97,21 prosenttia ja maksumäärärahoista 83,83 prosenttia ja sitoumuksista maksettiin 67,33 prosenttia;

                  10.

                  toteaa, että maksusitoumusmäärärahoista käytettiin taloudellisen riippumattomuuden kaudella 92,81 prosenttia ja maksumäärärahoista 24,70 prosenttia ja sitoumuksista maksettiin 11,48 prosenttia; kehottaa instituuttia ilmoittamaan vastuuvapauden myöntävälle viranomaiselle toimista, joita se aikoo toteuttaa korjatakseen puutteen, koska alhainen toteutusaste osoittaa, että talousarvion suunnittelussa ja toteutuksessa on ongelmia;

                  11.

                  toteaa, että koko vuoden aikana maksusitoumusten toteutusaste osastossa 1 (henkilöstömenot) oli 73,28 prosenttia ja maksujen toteutusaste suhteessa maksusitoumuksiin 92,79 prosenttia;

                  12.

                  toteaa, että taloudellisen riippumattomuuden kaudella maksusitoumusten toteutusaste osastossa 1 (henkilöstömenot) oli 63,36 prosenttia ja maksujen toteutusaste suhteessa sitoumuksiin 88,56 prosenttia; kehottaa instituuttia ilmoittamaan vastuuvapauden myöntävälle viranomaiselle toimista, joita se aikoo toteuttaa korjatakseen puutteen, koska alhainen toteutusaste osoittaa, että talousarvion suunnittelussa ja toteutuksessa on ongelmia;

                  13.

                  toteaa, että tilinpäätöksen mukaan vuoden 2011 lopussa maksusitoumusten toteutusaste osastossa 2 (hallintomenot) oli 72,41 prosenttia ja maksujen toteutusaste oli 47,77 prosenttia; kehottaa instituuttia ilmoittamaan vastuuvapauden myöntävälle viranomaiselle toimista, joita se aikoo toteuttaa korjatakseen puutteen, koska alhainen toteutusaste osoittaa, että talousarvion suunnittelussa ja toteutuksessa on ongelmia;

                  14.

                  toteaa, että taloudellisen riippumattomuuden kaudella maksusitoumusten toteutusaste osastossa 2 (hallintomenot) oli 70,32 prosenttia ja maksujen toteutusaste suhteessa maksusitoumuksiin oli 42,13 prosenttia; kehottaa instituuttia ilmoittamaan vastuuvapauden myöntävälle viranomaiselle toimista, joita se aikoo toteuttaa korjatakseen puutteen, koska alhainen toteutusaste osoittaa, että talousarvion suunnittelussa ja toteutuksessa on ongelmia;

                  15.

                  toteaa, että koko vuoden aikana maksusitoumusten toteutusaste osastossa 3 (toimintamenot) oli 99,32 prosenttia ja maksujen toteutusaste suhteessa maksusitoumuksiin oli 66,39 prosenttia; panee lisäksi merkille, että osaamis- ja innovaatioyhteisöjä koskeviin avustuksiin ja instituutin säätiöön liittyvien toimintamenojen maksusitoumusten toteutusaste oli 100 prosenttia ja maksujen toteutusaste suhteessa maksusitoumuksiin 66,39 prosenttia, ja katsoo tämän johtuvan siitä, että elokuussa toisena siirtona saaduista lisäavustuksista ei suoritettu ennakkomaksua;

                  16.

                  toteaa, että taloudellisen riippumattomuuden kaudella maksusitoumusten toteutusaste osastossa 3 (toimintamenot) oli 98,09 prosenttia ja maksujen toteutusaste suhteessa maksusitoumuksiin oli erittäin alhainen, 3,46 prosenttia; kehottaa instituuttia ilmoittamaan vastuuvapauden myöntävälle viranomaiselle toimista, joita se aikoo toteuttaa korjatakseen puutteen, koska alhainen toteutusaste osoittaa, että talousarvion suunnittelussa ja toteutuksessa on ongelmia;

                  17.

                  toteaa, että tilintarkastustuomioistuimen mukaan komissio (koulutuksen ja kulttuurin pääosasto) ja instituutti allekirjoittivat vuosien 2011 maksuihin johtaneet avustussopimukset systemaattisesti vasta sen jälkeen, kun useimmat toiminnot oli jo käynnistetty; toteaa myös, että syyskuun 2011 ja joulukuun 2011 välisenä aikana instituutti suoritti yhteensä 4 200 000 euron loppumaksut kolmesta huomattavasti toimintojen alkamisen jälkeen allekirjoitetusta avustussopimuksesta; kehottaa instituuttia ilmoittamaan vastuuvapauden myöntävälle viranomaiselle toimista, joita se aikoo toteuttaa korjatakseen puutteen, koska tilanne vaarantaa moitteettoman varainhoidon periaatteen toteutumisen;

         Määrärahasiirrot varainhoitovuodelta toiselle

                  18.

                  toteaa, että budjettikohdan 3 100 (avustukset osaamis- ja innovaatioyhteisöille) maksumäärärahoista siirrettiin 4 500 000 euroa vuodelta 2010 vuodelle 2011; toteaa myös, että maksuja suoritettiin 3 780 634,25 euron määrä ja maksujen toteutusaste suhteessa maksusitoumuksiin oli vuoden 2011 lopussa 84,01 prosenttia;

                  19.

                  panee merkille, että vuodelta 2011 siirrettiin vuodelle 2012 ilman eri toimenpiteitä 21 903 441,85 euron määrä seuraavasti jaoteltuna: 0,97 prosenttia henkilöstömenoihin, 2,25 prosenttia hallintomenoihin ja suurin osa eli 96,79 prosenttia toimintamenoihin; kehottaa instituuttia ilmoittamaan vastuuvapauden myöntävälle viranomaiselle toimista, joita se aikoo toteuttaa korjatakseen puutteen, sillä vuodelta toiselle tehtävien määrärahasiirtojen suuri määrä on vastoin talousarvion vuotuisuuden periaatetta;

                  20.

                  huomauttaa, että vuodelta 2011 vuodelle 2012 siirrettiin erikseen 3 778 942,31 euroa maksumäärärahoja, koska instituutilla oli vuoden 2011 lopussa useita sovittuihin velvoitteisiin liittyviä sitoumuksia, joita ei maksettu tai jotka maksettiin vain osittain vuonna 2011; kehottaa instituuttia ilmoittamaan vastuuvapauden myöntävälle viranomaiselle toimista, joita se aikoo toteuttaa korjatakseen puutteen;

         Palvelukseenottomenettelyt

                  21.

                  toteaa, että vuotuisen toimintakertomuksen mukaan vuoden 2011 lopussa toimista oli täytetty 40 (23 väliaikaista toimihenkilöä ja 17 sopimussuhteista toimihenkilöä), mikä tarkoittaa, että henkilöstön määrä kasvoi 66 prosenttia (vuoden 2010 lopussa täytettyjä toimia oli 24);

                  22.

                  toteaa, että henkilöstölisäyksen lisäksi syyskuussa 2011 vahvistettiin uusi organisaatiorakenne, jonka ansiosta etenkin hallinnollisiin ja horisontaalisiin tehtäviin, talousarvion suunnitteluun ja toteutukseen, henkilöstöhallintoon sekä tilinpidon ja sisäisen tarkastuksen tehtäviin voidaan osoittaa riittävästi henkilöstöä; katsoo, että näin instituutilla on vankka tukirakenne;

                  23.

                  panee merkille, että vuotuisen toimintakertomuksen mukaan instituutti sai uuden johtajan 1. heinäkuuta 2011;

                  24.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (9).

         (1)  EUVL C 388, 15.12.2012, s. 110.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 97, 9.4.2008, s. 1.

         (5)  EYVL L 357, 31.12.2002, s. 72.

         (6)  Tilinpäätös 2011, s. 23.

         (7)  Komission päätös C(2009) 10145, tehty 17. joulukuuta 2009.

         (8)  Tilinpäätös 2011, s. 34.

         (9)  Hyväksytyt tekstit, P7_TA(2013)0134 (katso tämän virallisen lehden sivu 374 ).


title: 2012/620/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2010#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/367

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2010
   (2012/620/EU)
   EUROOPAN PARLAMENTTI, joka

               —

               ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2010 sekä viranomaisen vastaukset (1),

               —

               ottaa huomioon neuvoston 21 päivänä helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan elintarviketurvallisuusviranomaisen perustamisesta annetun Euroopan parlamentin ja neuvoston asetuksen (EY) N:o 178/2002 (3) ja erityisesti sen 44 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0106/2012),

               1.

               lykkää päätöstä, joka koskee vastuuvapauden myöntämistä Euroopan elintarviketurvallisuusviranomaisen toiminnanjohtajalle viranomaisen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan elintarviketurvallisuusviranomaisen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 106.

      (2)  EYVL L 248, 16.9.2002, s. 1.

      (3)  EYVL L 31, 1.2.2002, s. 1.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan elintarviketurvallisuusviranomaisen talousarvion toteuttamisesta varainhoitovuonna 2010
      EUROOPAN PARLAMENTTI, joka

                  —

                  ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2010,

                  —

                  ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2010 sekä viranomaisen vastaukset (1),

                  —

                  ottaa huomioon neuvoston 21 päivänä helmikuuta 2012 antaman suosituksen (06083/2012 – C7-0051/2012),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon Euroopan elintarviketurvallisuusviranomaisen perustamisesta annetun Euroopan parlamentin ja neuvoston asetuksen (EY) N:o 178/2002 (3) ja erityisesti sen 44 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0106/2012),

                  A.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että varainhoitovuoden 2010 tilit ovat luotettavat ja tilien perustana olevat toimet ovat lailliset ja asianmukaiset,

                  B.

                  ottaa huomioon, että parlamentti myönsi 10. toukokuuta 2011 Euroopan elintarviketurvallisuusviranomaisen toiminnanjohtajalle vastuuvapauden viranomaisen talousarvion toteuttamisesta varainhoitovuonna 2009 (5) ja vastuuvapauspäätökseen liitetyssä päätöslauselmassa se muun muassa

                              —

                              kehotti viranomaista tehostamaan jaksotettuihin määrärahoihinsa liittyviä talousarvioprosesseja sekä monivuotisen toteutuksen suunnittelua ja valvontaa;

                              —

                              kannusti viranomaista lisäksi parantamaan talousarviohallintoaan vähentääkseen vuodelta toiselle tehtävien määrärahasiirtojen suurta määrää;

                              —

                              kehotti viranomaista panemaan vireille tutkimuksen sen johtavia tiedemiehiä sekä johtokunnan ja lautakuntien jäseniä koskevista mahdollisista eturistiriidoista, jotta mahdolliset puutteet sidonnaisuuksia koskevissa ilmoituksissa voitaisiin havaita ja niihin voitaisiin puuttua ajoissa;

                  C.

                  ottaa huomioon, että viranomaisen talousarviossa oli vuonna 2010 määrärahoja yhteensä 74 700 000 euroa eli 4,6 prosenttia enemmän kuin vuoden 2009 talousarviossa (71 400 000 euroa); ottaa huomioon, että unionin alkuperäinen maksuosuus viranomaisen talousarvioon vuonna 2010 oli 69 041 000 euroa eli 4,36 prosenttia enemmän kuin vuonna 2009 (6);

                  D.

                  ottaa huomioon, että työmäärä kasvaa ja monimutkaistuu jatkuvasti: tieteellisiä julkaisuja on hyväksytty yli 560;

         Talousarvio- ja varainhallinto

                  1.

                  palauttaa mieliin, että unionin alkuperäinen maksuosuus viranomaiselle vuodeksi 2010 oli 69 041 000 euroa; huomauttaa kuitenkin, että tähän lisättiin ylijäämän palautuksesta saatu 3 950 000 euroa, joten unionin osuus vuonna 2010 oli yhteensä 72 991 000 euroa;

                  2.

                  panee viranomaisen vuotuisen toimintakertomuksen perusteella merkille, että vuoden 2010 maksusitoumusmäärärahojen käyttöaste oli 98,8 prosenttia ja maksumäärärahojen käyttöaste 83,5 prosenttia; panee merkille, että osastossa 1 (henkilöstö) ja osastossa 2 (infrastruktuuri) talousarvio käytettiin kokonaan, kun taas osastossa 3 (toiminta) talousarvion toteutumisaste oli 96,5 prosenttia;

                  3.

                  huomauttaa vuotuisen toimintakertomuksen perusteella kuitenkin, että viranomaisen maksumäärärahojen käyttöaste, joka oli vuonna 2010 vain 83,5 prosenttia, jäi 11 prosenttia viranomaisen asettamasta tavoitteesta; päättelee viranomaisen huomioista, että maksumäärärahojen käyttöaste on odotettua alhaisempi lähinnä seuraavista syistä:

                              —

                              marraskuussa 2010 käynnistettiin merkittäviä tietojenkäsittelyn ja tietotekniikan käyttötukihankkeita, joiden 4 300 000 euron kustannukset tulivat maksettaviksi vasta vuonna 2011;

                              —

                              viivästykset tutkimusyhteistyön hankintasopimuksissa ja maksujen alhaisempi taso nykyisessä avustus- ja hankintasopimusohjelmassa johtivat siihen, että tarkoitukseen varatut 1 300 000 euron jaksotetut määrärahat jäivät osittain käyttämättä;

                              —

                              hallinnon ja viestinnän erityishankkeisiin varatut 1 100 000 euron maksut lykättiin vuodelle 2011;

                  4.

                  panee merkille viranomaisen ilmoituksen, jonka mukaan talousarvion toteuttamisesta raportoitiin johtokunnalle kuukausittain, sille ilmoitettiin poikkeamista talousarvion toteuttamistavoitteista toimintokohtaisesti tai tutkimusyhteistyöohjelmien osalta ja toteutettiin korjaavat toimenpiteet;

                  5.

                  kehottaa viranomaista kuitenkin toteuttamaan lisää toimia, jotta sekä maksusitoumus- että maksumäärärahojen käyttöaste voidaan saada tyydyttäväksi, ja raportoimaan vastuuvapauden myöntävälle viranomaiselle saavutetusta edistymisestä;

                  6.

                  toteaa, että viranomaiselta saatujen tietojen mukaan siirtyminen suoriteperusteiseen kirjanpitojärjestelmään oli kaavailtu komission aikataulun mukaisesti syyskuuksi 2011 ja se toteutettiin suunnitelmien mukaisesti;

                  7.

                  ei pidä hyväksyttävänä viranomaisen vain 15-jäsenisen johtokunnan kokouskuluja, jotka olivat keskimäärin 92 630 euroa kokousta kohden, ja toteaa, että jäsentä kohden kulut olivat 6 175 euroa; korostaa, että tämä summa on lähes kolme kertaa suurempi kuin toiseksi kalleimman erillisviraston johtokunnan kulut; katsoo, että johtokunnan kokouskulut ovat kohtuuttomat ja niitä olisi leikattava radikaalisti; kehottaa viranomaista ja sen johtokuntaa korjaamaan tilanteen välittömästi ja tiedottamaan toteutetuista toimista vastuuvapauden myöntävälle viranomaiselle 30. kesäkuuta 2012 mennessä;

         Määrärahasiirrot vuodelta toiselle ja sopimushallintoprosessi

                  8.

                  panee merkille viranomaisen ilmoituksen, jonka mukaan 6 prosenttia (270 000 000 euroa) vuodelta 2009 siirretyistä toimintamenoihin liittyvistä sitoumuksista oli peruutettava; toteaa, että tämä merkitsee parannusta edelliseen vuoteen, jolloin 19 prosenttia toimintamenoihin liittyvistä sitoumuksista oli siirretty vuodelta 2008, ja muistuttaa, että vuonna 2007 näistä sitoumuksista siirrettiin 37 prosenttia ja vuonna 2006 26 prosenttia;

                  9.

                  kannustaa jälleen kerran viranomaista parantamaan talousarviohallintoaan vähentääkseen vuodelta toiselle tehtävien määrärahasiirtojen suurta määrää; panee erityisesti merkille, että tilanne osoittaa, että viranomaisella on heikkouksia sopimushallinnossa ja selvitysten ja menoilmoitusten antamisen valvonnassa;

                  10.

                  kehottaa viranomaista kehittämään ja toteuttamaan yhteisen valvontajärjestelmän, jolla hallinnoidaan kaikkia sen sopimuksia; panee erityisesti merkille, että osastotasolla ei ole keskitettyjä ja yhteen sovitettuja valmiuksia hoitaa sopimusten valvontaa; korostaa, että tämä saattaa johtaa resurssien tehottomaan käyttöön ja sopimusten hajanaiseen valvontaan, ja pyytääkin viranomaista keskittämään nämä vastuut kunkin osaston tasolla;

                  11.

                  kehottaa viranomaista lisäksi parantamaan raportointia sopimusten täytäntöönpanosta, jotta varmistetaan sen operatiivisen toiminnan tehokas valvonta ja hallinnointi;

         Hankinnat

                  12.

                  panee merkille, että vuotuisen toimintakertomuksensa mukaan viranomainen saattoi vuonna 2010 päätökseen 24 viestinnän ja hallinnon hankintamenettelyä, joiden arvo oli 48 800 000 euroa, sekä osana tutkimustyöohjelmaa 75 hankintasopimusta, joiden arvo oli 5 700 000 euroa, ja 10 avustussopimusta, joiden arvo oli 2 100 000 euroa;

                  13.

                  panee merkille, että viranomaisella on ollut vuodesta 2008 käytössään hankintoja koskeva käytännön opas, jonka avulla henkilöstö on pystynyt valmistelemaan ja toteuttamaan hankintamenettelyjä käytännössä, ja että opasta päivitetään säännöllisesti; panee lisäksi merkille, että opasta tarkistetaan parhaillaan, jotta se vastaisi komission äskettäin hyväksymiä julkisten hankintojen sääntöjä ja tarkistettua varainhoitoasetusta;

         Henkilöresurssit

                  14.

                  panee merkille, että viranomaisen mukaan 99 prosenttia suunnitelluista viroista oli täytetty tai pantu hakuun vuoden 2010 loppuun mennessä;

                  15.

                  kehottaa viranomaista korjaamaan palvelukseenottomenettelyihin liittyvät heikkoudet, jotka vaarantavat menettelyjen avoimuuden; panee erityisesti merkille, että tilintarkastustuomioistuimen mukaan viranomainen ei varmistanut kirjallisten kokeiden nimettömyyttä ja valintamenettelyn seuraaviin vaiheisiin siirtymisen mahdollistavista pistemääristä päätettiin arviointiprosessin aloittamisen jälkeen;

                  16.

                  on huolestunut siitä, että viranomainen viivästytti yli 12 kuukaudella sisäisen tarkastuksen erittäin tärkeää suositusta, jossa viranomaista pyydettiin määrittelemään sopimuksen uusimisprosessit ja varmistamaan päätöksenteon avoimuus; kehottaa tämän vuoksi viranomaista selittämään vastuuvapauden myöntävälle viranomaiselle viivästymisen syyn ja korjaamaan puutteen ripeästi;

         Eturistiriidat ja ”pyöröovitapaukset”

                  17.

                  panee erityisesti merkille, että syyskuussa 2010 johtokunnan puheenjohtajalla väitettiin olevan suoria kytköksiä elintarviketeollisuuteen ja hänen väitettiin olevan International Life Sciences Institute – Europe -organisaation (ILSI) johtokunnan jäsen;

                  18.

                  katsoo, että vaikka teollisuudenalan kanssa tuotearviointimenetelmistä käytävä vuoropuhelu on perusteltua ja välttämätöntä, se ei saisi asettaa kyseenalaiseksi viranomaisen riippumattomuutta eikä riskinarviointimenettelyjen luotettavuutta; pyytää sen tähden, että viranomainen katsoo eturistiriidaksi sen, että sen johtokunnan, lautakuntien ja työryhmien jäsenet tai henkilöstö osallistuvat tai ovat äskettäin osallistuneet International Life Sciences Institute -organisaation (ILSI) toimintaan esimerkiksi erityistyöryhmissä, tiedekomiteoissa tai konferenssien puheenjohtajina;

                  19.

                  kehottaa tilintarkastustuomioistuinta saattamaan päätökseen viranomaisen eturistiriitoja käsittelevän tarkastuksensa ja esittelemään sen;

                  20.

                  muistuttaa, että johtokunnan nykyinen puheenjohtaja ei ilmoittanut vuonna 2010 olevansa International Life Sciences Institute -organisaation (ILSI) johtokunnan jäsen; ottaa huomioon, että kyseistä organisaatiota rahoittavat elintarvike-, kemian- ja lääkealan yritykset;

                  21.

                  katsoo tämän vuoksi, että olisi tehtävä perusteellinen tapauskohtainen arviointi näistä tiedoista ja mahdollisista ja todellisista eturistiriidoista, jotta voitaisiin arvioida kaikilla tasoilla viranomaisen ja sen tekemän työn objektiivisuutta ja puolueettomuutta; kehottaa viranomaista lisäksi käymään tarkasti läpi henkilöstönsä, asiantuntijoiden ja johtokunnan jäsenten toimittamat sidonnaisuuksia koskevat ilmoitukset ja ryhtymään konkreettisiin toimiin eturistiriitojen estämiseksi sekä tiedottamaan yleisölle; kehottaa viranomaista ilmoittamaan vastuuvapauden myöntävälle viranomaiselle seulonnasta ja toteutetuista käytännön toimista antamalla asiasta yksityiskohtaisen kirjallisen raportin 30. kesäkuuta 2012 mennessä;

                  22.

                  panee merkille, että tilintarkastustuomioistuimen mukaan johtokunnan jäsenten sidonnaisuuksia koskevien ilmoitusten arviointimenettely ei ole tarpeeksi tiukka ja yksityiskohtainen ja että se vaarantaa menettelyn kattavuuden ja avoimuuden;

                  23.

                  katsoo, että tuotearviointi ei saisi perustua yksinomaan teollisuudenalan toimittamiin tietoihin, vaan siinä olisi otettava asianmukaisesti huomioon vertaisarvioiduissa julkaisuissa julkaistut riippumattomat tieteelliset artikkelit; korostaa, että teollisuudenalan vaikutusvaltaa olisi varottava erityisesti laadittaessa ohjeita ja kehitettäessä arviointimenettelyjä, joissa ei saisi suosia teollisuuden spekulatiivisesti rahoittamia tutkimuksia ja joissa olisi noudatettava avoimuutta ja tasapuolisuutta;

                  24.

                  muistuttaa viranomaista siitä, että taloudellisia sidonnaisuuksia koskevia ilmoituksia koskeviin sääntöihin olisi liitettävä myös määräyksiä seurauksista, joita sovelletaan mikäli sääntöjä ei noudateta; toteaa myös, että viranomaisen olisi itsenäisessä päätöksenteossaan lisäksi keskityttävä yleiseen etuun ja otettava huomioon kaikki merkitykselliset tiedot;

                  25.

                  panee merkille, että saksalainen kansalaisjärjestö kääntyi maaliskuussa 2010 Euroopan oikeusasiamiehen puoleen valittaen, että viranomainen ei ole kiinnittänyt riittävästi huomiota mahdolliseen eturistiriitaan, joka koski sen muuntogeenisiä organismeja käsittelevän yksikön päällikön siirtymistä bioteknologiayrityksen palvelukseen vuonna 2008 alle kahden kuukauden kuluttua siitä, kun hän oli lähtenyt viranomaisen palveluksesta, eli ilman karenssiaikaa;

                  26.

                  korostaa, että Euroopan oikeusasiamies katsoi, että viranomainen ei ollut tehnyt perusteellista arviointia väitetystä mahdollisesta eturistiriidasta, ja kehotti viranomaista parantamaan tapaansa soveltaa sääntöjään ja menettelyitään tulevissa ”pyöröovitapauksissa”; korostaa lisäksi, että Euroopan oikeusasiamies huomautti myös, että palveluksessa olevan toimihenkilön neuvottelut tulevasta työpaikasta, joka saattaa johtaa ”pyöröovitapaukseen”, muodostaa eturistiriidan, ja suositti, että viranomaisen olisi tiukennettava sääntöjään ja menettelyitään tästä syystä; kehottaa viranomaista ilmoittamaan vastuuvapauden myöntävälle viranomaiselle hyväksymistään konkreettisista toimenpiteistä ja niiden määräajoista, jotta oikeusasiamiehen päätelmissä esitetyt ongelmat voidaan ratkaista asianmukaisesti;

                  27.

                  kehottaa viranomaista vielä kerran ryhtymään asiaankuuluviin toimiin eturistiriita- ja pyöröovitapauksissa, silloinkin kun tapauksia ilmenee johtokunnassa, ja ilmoittamaan toteuttamistaan toimista ajoissa vastuuvapauden myöntävälle viranomaiselle ja yleisölle;

                  28.

                  panee merkille, että vuotuisen toimintakertomuksensa mukaan viranomainen teki vuonna 2010 useita aloitteita eturistiriitojen ehkäisemiseksi ja hallitsemiseksi:

                              —

                              riippumattoman raportin teettäminen viranomaisen sidonnaisuuksia koskeviin ilmoituksiin sovellettavien vuoden 2007 toimintalinjojen täytäntöönpanon arvioimiseksi;

                              —

                              riippumattoman raportin teettäminen viranomaisen riippumattomuuden arvioimiseksi vastaaviin kansallisiin ja kansainvälisiin organisaatioihin verrattuna,

                              —

                              ulkopuolisen riippumattoman katsauksen tekeminen sidonnaisuuksia koskevien ilmoitusten arvioinneista;

                  29.

                  panee tyytyväisenä merkille, että viranomainen on määritellyt OECD:n määritelmän perusteella eturistiriidat uudelleen, mutta kehottaa silti jatkamaan parannuksia riippumattomuutta koskevien viranomaisen toimintalinjojen vahvistamiseksi; korostaa erityisesti, että eturistiriitojen määrittelyperusteita olisi selvennettävä ja laajennettava ja ne olisi ulotettava koskemaan parhaillaan toteutettavia ja lähimenneisyydessä toteutettuja toimia;

                  30.

                  panee merkille, että viranomaisen mukaan se tarkisti vuonna 2011 sidonnaisuuksia koskeviin ilmoituksiin sovellettavia toimintalinjojaan ja että sen johtokunta hyväksyi uudet riippumattomuutta ja tieteellisiä päätöksentekomenettelyitä koskevat toimintalinjat;

                  31.

                  huomauttaa, että viranomainen joutuu vastaamaan toistuvasti asiantuntijalautakuntien jäsenten eturistiriitoja koskeviin väitteisiin, etenkin elintarvikkeiden lisäaineita ja elintarvikkeisiin lisättäviä ravintoaineita käsittelevän lautakunnan sekä geneettisesti muunnettuja organismeja käsittelevän lautakunnan tapauksessa; korostaa, että maaliskuussa 2012 kahdeksaan viranomaisen lautakuntaan ja sen tiedekomiteaan valitaan uudet jäsenet ja että parhaillaan tutkitaan viranomaisen valmiuksia panna uudet toimintalinjat täytäntöön; kehottaa näin ollen viranomaista tiedottamaan vastuuvapauden myöntävälle viranomaiselle kirjallisesti 30. kesäkuuta 2012 mennessä toimista riippumattomuutta ja tieteellisiä päätöksentekomenettelyitä koskevien uusien toimintalinjojen toteuttamiseksi sekä noudattamaan lautakuntien ja tiedekomiteansa kokoonpanoa uudistaessaan OECD:n eturistiriitoja koskevaa määritelmää; kehottaa samalla viranomaista tiedottamaan vastuuvapauden myöntävälle viranomaiselle lautakuntien ja tiedekomitean uudesta kokoonpanosta 30. kesäkuuta 2012 mennessä;

                  32.

                  toteaa, että viranomaisen menettelyjä tarkistettiin joulukuussa 2010, jotta voitiin varmistaa neuvoston asetuksessa (ETY, Euratom, EHTY) N:o 259/68 (7) asetettujen Euroopan unionin virkamiehiin sovellettavien henkilöstösääntöjen ja unionin muuta henkilöstöä koskevien palvelussuhteen ehtojen 16 artiklan 2 kohdasta sekä 17 ja 19 artiklasta johtuvien velvoitteiden täyttäminen; sai tietää, että 20 henkilöstön jäsentä erosi viranomaisen palveluksesta vuonna 2010 ja että he kaikki saivat erotessaan kirjeen, jossa muistutettiin heidän velvollisuuksistaan viranomaista kohtaan; kehottaa viranomaista parantamaan edelleen sääntöjensä ja menettelyjensä soveltamista, jotta voidaan välttää niin kutsutut pyöröovitapaukset, joihin Euroopan oikeusasiamies on äskettäin kiinnittänyt huomiota; katsoo, että henkilöstösääntöjen noudattamisen valvonnassa ja taloudellisia etuja koskevissa ilmoituksissa mahdollisesti jatkossa esiintyvät ongelmat heikentävät viranomaisen uskottavuutta;

                  33.

                  panee merkille, että tilintarkastustuomioistuin on tarkastanut viranomaisen toiminnan unionin erillisvirastojen eturistiriitojen hallinnointia tarkastelevan erityiskertomuksen yhteydessä ja että tilintarkastustuomioistuimen vahvistuksen mukaan erityiskertomus julkaistaan kesäkuun 2012 loppuun mennessä;

                  34.

                  pitää erityiskertomuksesta ilmi käyneiden tietojen perusteella myönteisenä, että komissio harkitsee muutosta viranomaisen tulevaan rahoitukseen ja että se ehdotti vastuuvapauden myöntävälle viranomaiselle ja neuvostolle, että ne harkitsisivat viranomaiselle osittain maksuihin perustuvaa rahoitusmallia; panee merkille, että komissio tekee parhaillaan vaikutustenarviointia asiasta; on kuitenkin huolissaan, että komission ehdottama uusi rahoitusmalli saattaisi vaikuttaa viranomaisen riippumattomuuteen;

         Toiminta

                  35.

                  panee merkille, että viranomaisen vuotuisen toimintakertomuksen mukaan ulkopuolisten konsulttien johdolla toteutettava tehokkuuden arviointi alkoi vuonna 2010 e3-ohjelman käynnistämisen yhteydessä; panee merkille, että ohjelman suunnitteluvaihe koostui ohjelman investoinnin, rakenteen ja hallinnon laatimisesta vuonna 2011 toteutettavan rakenteellisen uudelleenorganisoinnin valmistelemiseksi; pyytää viranomaista tiedottamaan vastuuvapauden myöntävälle viranomaiselle arvioinnin johtopäätöksistä ja niiden johdosta hyväksymistään ja toteuttamistaan toimista;

                  36.

                  panee tyytyväisenä merkille, että viranomainen aikoo lisätä keskipitkän aikavälin suunnitteluaan, jotta jäsenvaltiot voisivat osallistua helpommin viranomaisen toimintaan ja jotta sen resurssit jakautuisivat tasaisemmin Euroopassa; kannattaa sitä, että viranomainen vahvistaa yhteistyötään jäsenvaltioiden kanssa riskinarvioinnissa;

                  37.

                  korostaa, että viranomaisen on taattava, että sen tarjoama neuvonta on korkealaatuista ja riippumatonta, jotta varmistetaan unionin turvallisuusvaatimusten noudattaminen ja tieteellinen huippuasiantuntemus sekä riippumattomuus kaikissa asioissa, jotka vaikuttavat suoraan tai välillisesti elintarvikkeiden ja rehujen turvallisuuteen sekä kasvinsuojeluun; suosittaa erityisesti avoimuuden vuoksi toimia viranomaisen henkilöstön ja siellä työskentelevien asiantuntijoiden sidonnaisuuksia koskevista ilmoituksista annettujen sääntöjen edistämiseksi ja valvomiseksi;

                  38.

                  katsoo, että viranomaisen tärkeimpiä tehtäviä ovat riippumattomien tieteellisten lausuntojen antaminen kysymyksistä, joilla on välitön tai välillinen vaikutus elintarvikkeiden turvallisuuteen, sellaisten riskianalyysien tekeminen, jotka antavat unionin toimielimille, jäsenvaltioille ja päätöksentekoelimille moitteettoman perustan politiikan ohjaamien lainsäädäntö- tai sääntelytoimien määrittelemiseen, sekä tieteellisen tiedon kerääminen ja analysointi;

         Sisäinen tarkastus

                  39.

                  panee merkille, että kuusi sisäisen tarkastuksen erittäin tärkeää suositusta on vielä panematta täytäntöön ja että kolme niistä on viivästynyt jo yli 12 kuukaudella; panee erityisesti merkille, että nämä kolme viivästymistä koskevat tietoturvan hallintaa, sopimusten uusimisprosessia ja päätöksenteon avoimuutta sekä taltiointi- ja arkistointipolitiikkaa; kehottaa sen vuoksi viranomaista käsittelemään tätä puutetta nopeasti ja tiedottamaan vastuuvapauden myöntävälle viranomaiselle saavutetuista tuloksista;

                  40.

                  kiinnittää huomiota aiempien vuosien vastuuvapausmietinnöissä esittämiinsä suosituksiin, jotka on esitetty tämän päätöslauselman liitteessä;

                  41.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (8).

         (1)  EUVL C 366, 15.12.2011, s. 106.

         (2)  EYVL L 248, 16.9.2002, s. 1.

         (3)  EYVL L 31, 1.2.2002, s. 1.

         (4)  EYVL L 357, 31.12.2002, s. 72.

         (5)  EUVL L 250, 27.9.2011, s. 162.

         (6)  EUVL L 64, 12.3.2010, s. 991.

         (7)  EYVL L 56, 4.3.1968, s. 1.

         (8)  Hyväksytyt tekstit, P7_TA(2012)0164 (ks. tämän virallisen lehden sivu 388).

      LIITE

         EUROOPAN PARLAMENTIN SUOSITUKSET AIEMPINA VUOSINA

                  Euroopan elintarviketurvallisuusviranomainen

                  2006

                  2007

                  2008

                  2009

                  Toiminta

                  Viranomainen ei suorittanut riskinarviointia eikä määrittänyt asianmukaisia tulosindikaattoreita eikä dokumentoinut toimintoihin sovellettavia järjestelmiä ja sisäisen valvonnan menettelyitä.

                  —

                  Viranomaista kehotettiin asettamaan SMART-tavoitteet ja RACER-indikaattorit sekä laatimaan Ganttin kaavio tulossuuntautuneiden toimintatapojen edistämiseksi.

                              —

                              Viranomaista kehotettiin parantamaan jaksotettuihin määrärahoihin liittyvien talousarvioprosessien suunnittelua ja seurantaa.

                              —

                              Parlamentti korosti, että viranomaisen on taattava, että sen tarjoama neuvonta on korkealaatuista ja riippumatonta. Se suositteli, että toteutetaan toimia, joilla vahvistetaan edelleen sisäisiä sääntöjä viranomaisen henkilöstön ja sen palveluksessa työskentelevien asiantuntijoiden sidonnaisuuksia koskevista ilmoituksista ja lisätään niiden valvontaa.

                              —

                              Tilintarkastustuomioistuinta pyydettiin toteuttamaan viranomaisen toiminnantarkastuksia.

                  Talousarvio- ja varainhallinto: hankinnat

                              —

                              Vuotuisuusperiaatetta ei noudatettu tarkasti: suuri osa siirroista painottui varainhoitovuoden loppuun (49:stä siirrosta 31).

                              —

                              Puutteet hankintamenettelyissä: valintaperusteita ei ollut täsmennetty; hinta-arviointiin käytettyä menetelmää ei määritetty, ennen kuin arviointimenettely oli jo käynnissä; laatukriteerit määritettiin liian löyhästi.

                              —

                              Vuotuisperiaatetta ei noudatettu tarkasti: suunniteltujen toimintojen ohjelmatyössä ja budjetoinnissa esiintyy puutteita.

                              —

                              Talousarviohallintoon liittyviä ongelmia: Kroatian ja Turkin liittymisen valmistelua koskevat komission rahoitusosuudet olisi pitänyt kirjata talousarvioon käyttötarkoitukseensa sidottuina tuloina. Sen sijaan ne esitettiin osana yhteisön tavanomaista tukea.

                              —

                              Vuotuisperiaatetta ei noudatettu tarkasti: viranomaisen ohjelmasuunnittelussa, sopimuksissa asetettujen määräaikojen valvonnassa ja budjetoinnissa esiintyy puutteita.

                                          1)

                                          Viranomaista kannustettiin parantamaan talousarviohallintoaan, jotta vuodelta toiselle siirrettävien määrärahojen suuri määrä vähenisi: 23 prosenttia vuonna 2008, 16 prosenttia vuonna 2007 ja 20 prosenttia vuonna 2006.

                                          2)

                                          Suuri määrä sitoumuksia jouduttiin peruuttamaan (37 prosenttia vuodelta 2007 ja 26 prosenttia vuodelta 2006 siirrettyjä toimintamenoihin liittyviä sitoumuksia).

                              —

                              Komissiota kehotettiin tutkimaan, miten voitaisiin varmistaa tarveperusteisen kassanhallinnan täysimääräinen soveltaminen, sillä käteisvarat ovat suuret (19 990 492,26 euroa).

                              —

                              Viranomaista kehotettiin tehostamaan jaksotettuihin määrärahoihin liittyviä talousarvioprosesseja sekä monivuotisen toteutuksen suunnittelua ja valvontaa.

                              —

                              Viranomaista kehotettiin parantamaan talousarviohallintoaan, jotta vuodelta toiselle siirrettyjen määrärahojen suuri määrä vähenisi. Parlamentti korosti, että tilintarkastustuomioistuin on kiinnittänyt huomiota vuodelta toiselle siirrettyihin määrärahoihin ja että tämä tilanne osoittaa, että viranomaisella on heikkouksia sopimushallinnossa ja selvitysten ja menoilmoitusten antamisen valvonnassa.

                              —

                              Tilintarkastustuomioistuin kiinnitti huomiota siihen, että edelliseltä vuodelta siirrettyjä toimintamenoihin liittyviä sitoumuksia jouduttiin peruuttamaan. Viranomaista kehotettiin korjaamaan tilanne ja ilmoittamaan toteuttamistaan toimista tilintarkastustuomioistuimelle.

                              —

                              Parlamentti totesi, että tilintarkastustuomioistuin ilmoitti vaikeuksista vuoden 2009 työohjelman täytäntöönpanossa ja kehotti viranomaista ryhtymään tarvittaviin toimiin näiden puutteiden korjaamiseksi.

                  Henkilöresurssit

                  Palvelukseenottotavoitteet eivät olleet realistisia.

                              —

                              Viranomainen saavutti vuonna 2007 palvelukseenottotavoitteensa ja täytti 273 virkaa henkilöstötaulukon 300 virasta. Palvelukseenottomenettelyjen tarkastuksessa kävi ilmi, että valintalautakunta ei yleensä päättänyt soveltamistaan valintaperusteiden painotuksista eikä kilpailujen seuraavaan vaiheeseen pääsyn edellyttämistä vähimmäispistemääristä avointa tointa koskevassa ilmoituksessa vahvistettuun määräaikaan mennessä.

                  —

                  —

                  Sisäinen tarkastus

                  —

                  —

                  Komission sisäisen tarkastuksen ja viranomaisen sisäisen tarkastuksen toiminnon antamista kaikkiaan 25 suosituksesta on toteutettu 20 (80 prosenttia).

                              —

                              Parlamentti oli huolissaan, koska 48 suosituksesta yhtä pidetään ”kriittisenä”, 27:ää ”erittäin tärkeänä” ja 20:tä ”tärkeänä”, mutta vastuuvapauden myöntävälle viranomaiselle ei ole annettu mitään tietoja näiden suositusten sisällöstä. Parlamentti kehotti painokkaasti viranomaisen toiminnanjohtajaa välittämään nämä tiedot.

                              —

                              Parlamentti pyysi jälleen viranomaista toteuttamaan tarvittavat toimet mahdollisten eturistiriitojen ratkaisemiseksi ja kehotti viranomaista panemaan vireille tutkimuksen sen johtavia tiedemiehiä sekä johtokunnan ja lautakuntien jäseniä koskevista mahdollisista eturistiriidoista, jotta mahdolliset puutteet sidonnaisuuksia koskevissa ilmoituksissa voitaisiin havaita ja niihin voitaisiin puuttua ajoissa.


title: 2013/586/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2011#Euroopan parlamentin päätöslauselma, annettu 17 päivänä huhtikuuta 2013 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/261

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2011
   (2013/586/EU)
   EUROOPAN PARLAMENTTI, joka

               —

               ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2011 sekä keskuksen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan huumausaineiden ja niiden väärinkäytön seurantakeskuksesta 12. joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (4) ja erityisesti sen 15 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0071/2013),

               1.

               myöntää Euroopan huumausaineiden ja niiden väärinkäytön seurantakeskuksen johtajalle vastuuvapauden keskuksen talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan huumausaineiden ja niiden väärinkäytön seurantakeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 123.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 376, 27.12.2006, s. 1.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan huumausaineiden ja niiden väärinkäytön seurantakeskuksen talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon Euroopan huumausaineiden ja niiden väärinkäytön seurantakeskuksen lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen Euroopan huumausaineiden ja niiden väärinkäytön seurantakeskuksen tilinpäätöksestä varainhoitovuodelta 2011 sekä keskuksen vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon Euroopan huumausaineiden ja niiden väärinkäytön seurantakeskuksesta 12. joulukuuta 2006 annetun Euroopan parlamentin ja neuvoston asetuksen (EY) N:o 1920/2006 (4) ja erityisesti sen 15 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0071/2013),

                  A.

                  ottaa huomioon, että Lissabonissa sijaitseva Euroopan huumausaineiden ja niiden väärinkäytön seurantakeskus, jäljempänä ’keskus’, perustettiin neuvoston asetuksella (ETY) N:o 302/93 (6);

                  B.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että keskuksen varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  C.

                  ottaa huomioon, että parlamentti myönsi 10. toukokuuta 2012 keskuksen johtajalle vastuuvapauden keskuksen talousarvion toteuttamisesta varainhoitovuonna 2010 (7) ja vastuuvapauspäätökseen liitetyssä päätöslauselmassa se muun muassa

                              —

                              kehotti keskusta ryhtymään välittömiin toimiin maksumäärärahojen toteutumisasteen nostamiseksi tulevaisuudessa ja tiedottamaan vastuuvapauden myöntävälle viranomaiselle saavutetusta edistyksestä,

                              —

                              kehotti keskusta vakiinnuttamaan varainhoitokäytäntönsä; katsoi, että huumausaineisiin liittyvät kysymykset olisi tuotava asianmukaisesti esiin uudessa monivuotisessa rahoituskehyksessä (2014–2020),

                              —

                              kehotti keskusta panemaan viipymättä täytäntöön sisäisen tarkastuksen esittämät viisi erittäin tärkeää suositusta ja tiedottamaan vastuuvapauden myöntävälle viranomaiselle edistymisestään tässä asiassa;

                  D.

                  ottaa huomioon, että keskuksen kokonaistalousarvio varainhoitovuodeksi 2011 oli 16 274 205,07 euroa, kun se oli 15 900 323 euroa vuonna 2010, mikä merkitsee 2,35 prosentin lisäystä;

                  E.

                  ottaa huomioon, että unionin maksuosuus keskuksen talousarvioon vuonna 2011 oli 15 400 000 euroa;

                  F.

                  toteaa, että vuoden 2011 tuloslaskelma oli 203 404,85 euroa tappiollinen;

         Talousarvio- ja varainhallinto

                  1.

                  toteaa, että vuotuisen toimintakertomuksen mukaan keskuksen talousarvio- ja varainhallinnon seurauksena talousarvion maksusitoumus- ja maksumäärärahoista käytettiin lähes 100 prosenttia seuraavasti:

                              —

                              osasto 1: 99,92 prosenttia sitoumuksista ja 99,40 prosenttia maksumäärärahoista;

                              —

                              osasto 2: 99,49 prosenttia sitoumuksista ja 90,08 prosenttia maksumäärärahoista; ja

                              —

                              osasto 3: 97,18 prosenttia sitoumuksista ja 99,86 prosenttia maksumäärärahoista;

                  2.

                  panee merkille, että lopullisen tilinpäätöksensä mukaan keskuksen talousarvio perustuu seuraaviin tulonlähteisiin:

                              —

                              komission maksama tuki keskukselle, 15 400 000 euroa;

                              —

                              Norjan maksama osuus osallistumisestaan keskuksen toimintaan, 379 934,67 euroa;

                              —

                              käyttötarkoitukseensa sidottuja tuloja liittymistä valmistelevasta tukivälineestä 400 000 euroa;

                  3.

                  panee vuotuisen toimintakertomuksen perusteella merkille, että hankintoja ja sopimuksia koskevat prosessit arvioitiin vuonna 2011; panee merkille keskuksen ilmoituksen, jonka mukaan se on kehittänyt toimia arvioinnin tulosten perusteella, ja että näitä toimia ovat i) tarjouskilpailujen rationalisointi ja neuvottelumenettelyjen vähentäminen, ii) erityistoimenpiteiden täytäntöönpano sopimusten asianmukaisen toteuttamisen varmistamiseksi ja iii) tarjouskilpailujen toimittaminen aikaisemmin kuin vuonna 2010;

                  4.

                  panee merkille tilintarkastustuomioistuimen huomautukset, jotka koskevat keskukselle käyttämättömistä toimistotiloista aiheutuvia noin 275 000 euron kustannuksia; ottaa huomioon keskuksen vastauksen, jonka mukaan se ”pyrkii ratkaisemaan tilanteen”; pyytää ajantasaisia ja tarkkoja tietoja tilanteen kehityksestä; vaatii, että asia selvitetään pikaisesti;

         Toiminnan tuloksellisuus

                  5.

                  toteaa, että vuotuisen toimintakertomuksen mukaan keskus alkoi vuonna 2011 toteuttaa analyyttista kustannuslaskentaa osana pyrkimystään kehittää yhdennetty järjestelmä toimintoperusteista johtamista ja budjetointia varten; toteaa myös, että keskus lisäsi valmiuksiaan parantaa suunnittelu- ja valvontajärjestelmäänsä edelleen kiinnittäen erityistä huomiota tulosindikaattoreiden kehittämiseen, ja toteaa, että indikaattoreita on tarkoitus parantaa edelleen vuosien 2013–2015 ohjelmakautta varten;

                  6.

                  panee merkille, että komissio käynnisti vuonna 2011 keskuksen kolmannen ulkopuolisen arvioinnin asetuksen (EY) N:o 1920/2006 23 artiklan mukaisesti ja että arvioinnin oli tarkoitus valmistua vuonna 2012; kehottaa keskusta tiedottamaan vastuuvapauden myöntävälle viranomaiselle edellä mainitun ulkopuolisen arvioinnin sisältämien suositusten perusteella toteutetuista toimenpiteistä;

         Määrärahasiirrot varainhoitovuodelta toiselle

                  7.

                  panee huolestuneena merkille tilintarkastustuomioistuimen havainneen 51 tapausta (yhteisarvo 90 053 euroa), joissa vuodelle 2012 siirretyt määrärahat eivät liittyneet olemassa oleviin oikeudellisiin sitoumuksiin, jolloin sitoumukset olisi pitänyt purkaa ja maksaa takaisin komissiolle vuoden 2011 loppuun mennessä; toteaa, että keskus aloitti prosessin liian myöhään, ja näin ollen tietojärjestelmästä johtuvien rajoitteiden vuoksi varat pysyvät jäädytettyinä vuoden verran ja ne vapautetaan ja maksetaan takaisin vasta vuoden 2012 lopussa; pyytää keskusta parantamaan suunnitteluaan, jotta vastaavilta tilanteilta vältytään tulevaisuudessa;

         Sijainti

                  8.

                  toteaa, että tilintarkastustuomioistuimen kertomuksen mukaan keskukselle aiheutuu nykyisin noin 275 000 euron vuotuiset kulut käyttämättömistä toimistotiloista, jotka sijaitsevat sen entisessä rakennuksessa ja uudessa keskustoimipaikassa; kehottaa keskusta jatkamaan yhdessä komission ja kansallisten viranomaisten kanssa pyrkimyksiään löytää asianmukaiset ratkaisut käyttämättömille toimistotiloille sekä pitämään vastuuvapauden myöntävä viranomainen ajan tasalla tilanteen kehittymisestä;

         Käteisvarojen hoito

                  9.

                  panee huolestuneena merkille tilintarkastustuomioistuimen havainnon, jonka mukaan keskus ei ole vielä vahvistanut ja pannut täytäntöön käteisvaroihin sovellettavia toimintatapoja, joiden tarkoituksena on minimoida ja hajauttaa taloudellinen riski samalla, kun pyritään kerryttämään asianmukaisesti tuloja; panee merkille keskuksen vastaukset, joissa se ilmoittaa kaikkia näitä kysymyksiä koskevista toimista; kehottaa keskusta ryhtymään viipymättä kaikkiin korjaaviin toimenpiteisiin, joista se on ilmoittanut, ja tiedottamaan vastuuvapauden myöntävälle viranomaiselle toimista, joita se on toteuttanut puutteen korjaamiseksi;

                  10.

                  panee huolestuneena merkille, että keskus ei ole vielä vahvistanut kattavaa toimintatapaa tavanomaisten prosessien ja menettelyjen soveltamiseen liittyvien poikkeusten ja poikkeamien osalta; panee merkille keskuksen vastaukset, joissa se ilmoittaa kaikkia näitä kysymyksiä koskevista toimista; kehottaa keskusta ryhtymään viipymättä kaikkiin korjaaviin toimenpiteisiin, joista se on ilmoittanut, ja tiedottamaan vastuuvapauden myöntävälle viranomaiselle toimista, joita se on toteuttanut puutteen korjaamiseksi;

         Palvelukseenottomenettelyt

                  11.

                  panee merkille tilintarkastustuomioistuimen kertomuksesta, että keskus voisi parantaa palvelukseenottomenettelyjään; kehottaa keskusta tiedottamaan vastuuvapauden myöntävälle viranomaiselle toimista, joihin se on ryhtynyt kyseisten menettelyiden parantamiseksi; katsoo, että jotkut henkilöstösääntöjen määräyksistä voivat olla hallinnollisesti huomattavan raskaita; kannustaa sen vuoksi komissiota antamaan virastoille mahdollisuuden tiettyyn yksinkertaistamiseen henkilöstösääntöjen 110 artiklan yhteydessä;

         Kirjanpitojärjestelmä

                  12.

                  toteaa, että keskuksen vuotuisen toimintakertomuksen mukaan se on pannut täytäntöön suoriteperusteiseen kirjanpitojärjestelmään (ABAC) luodun uuden tulorakenteen perintämääräysten yksinkertaistamiseksi ja niiden hallinnan parantamiseksi;

                  13.

                  panee merkille myös, että keskus tarkisti toimintojohtamisjärjestelmäänsä ja määritteli kustannuksiin perustuvan kirjanpitojärjestelmän; toteaa erityisesti, että asiaan liittyvät ABAC- ja SAP CO -sovellukset on konfiguroitu vastaavasti;

         Sisäinen tarkastus

                  14.

                  toteaa, että vuonna 2011 sisäisen tarkastuksen osasto toteutti säännönmukaisuutta koskevan tarkastuksen ”vuotuisesta toimintakertomuksesta ja varmuuden osatekijöistä”; toteaa, että sisäisen tarkastuksen osasto esitti kyseisen tarkastuksen tulosten perusteella kahdeksan suositusta, joista kahta se piti ”erittäin tärkeänä” ja kuutta ”tärkeänä”, kehottaa keskusta panemaan sisäisen tarkastuksen vuonna 2011 antamat suositukset ja aikaisempien vuosien tarkastusten yhteydessä esitetyt vielä avoimina olevat suositukset täytäntöön ja tiedottamaan vastuuvapauden myöntävälle viranomaiselle toteuttamistaan toimista;

                  15.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnan tuloksellisuudesta, varainhoidosta ja sen valvonnasta 17. huhtikuuta 2013 antamaansa päätöslauselmaan (8).

         (1)  EUVL C 388, 15.12.2012, s. 123.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 376, 27.12.2006, s. 1.

         (5)  EYVL L 357, 31.12.2002, s. 72.

         (6)  EYVL L 36, 12.2.1993, s. 1.

         (7)  EUVL L 286, 17.10.2012, s. 206.

         (8)  Hyväksytyt tekstit, P7_TA(2013)0134 (katso tämän virallisen lehden sivu 374).